RESOLUCIÓN do 15 de xullo de 2008 pola que se fai pública a ampliación do límite de crédito dispoñible para varios programas de axuda ao abeiro da base reguladora dos incentivos a proxectos de investimento empresarial (procedementos IG100, IG103 e IG104).
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 24/07/2008

O Consello da Dirección do Igape, na súa xuntanza, celebrada o día 1 de febreiro de 2007, acordou por unanimidade dos membros asistentes a aprobación das bases reguladoras dos incentivos económicos do Igape, as cales se dividen en tres:
-Base reguladora dos incentivos a proxectos de investimento empresarial.
-Base reguladora das axudas a iniciativas xeradoras de coñecemento nas Pemes.
-Base reguladora das axudas a proxectos colaborativos de carácter empresarial.
E compleméntanse coas bases reguladoras da tramitación dos procedementos.
Mediante Resolución do 9 de marzo de 2007 procedeuse á publicación das ditas bases e á convocatoria de determinadas liñas de axuda e á publicación dos créditos asignados a cada unha delas (DOG nº 59, do 23 de marzo).
Mediante Resolución do 5 de novembro de 2007 procedeuse novamente á convocatoria de determinadas liñas de axuda e á publicación dos créditos correspondentes (DOG nº 220, do 14 de novembro), establecéndose no seu punto cuarto que os importes previstos inicialmente poderían ser ampliados en función das dispoñibilidades orzamentarias sen que iso dea lugar á apertura dun novo prazo de presentación de solicitudes, salvo indicación expresa en contrario na resolución que se publique para o efecto.
Tendo en conta o volume de solicitudes recibidas e tratando de dar resposta á ampla demanda de axuda, semella oportuno incrementar o importe aprobado para os seguintes programas:
-Proxectos de investimento empresarial para a creación de establecementos en novas localizacións ou ben en ampliación ou modernización de instalacións preexistentes (procedemento IG100-Artigo 4).
-Proxectos de investimento tecnolóxico das Pemes entre 100.000 e 600.000  (procedemento IG103-Artigo 5.1º.2).
-Proxectos dirixidos a mellorar a organización das Pemes mediante a consultoría de proceso e implantación de ferramentas de xestión e cadros de mando (procedemento IG104-Artigo 5.1º.3).
Na súa virtude e de conformidade coas facultades que teño conferidas
RESOLVO:
Primeiro.-Amplíase en 6.000.000  o crédito para o exercicio 2010 para os proxectos de investimento empresarial para a creación de establecementos en novas localizacións ou ben en ampliación ou modernización de instalacións preexistentes, ao abeiro da base reguladora dos incentivos a proxectos de investimento empresarial (procedemento IG100-Artigo 4), 3.500.000  con cargo á partida orzamentaria E2/10/01 e 2.500.000  con cargo á partida orzamentaria E2/10/02, resultando o crédito dispoñible para o 2010 do seguinte xeito:
Ver referencia pdf "14300D008P090.PDF"
Segundo.-Amplíase en 7.700.000  o crédito para o exercicio 2008 e en 1.300.000  o crédito para o exercicio 2009 establecido na partida E2/10/03-656700 para os proxectos de investimento tecnolóxico das Pemes entre 100.000 e 600.000 , ao abeiro da base reguladora dos incentivos a proxectos de investimento empresarial (procedemento IG103-Artigo 5.1º 2.), resultando un total de crédito dispoñible de 8.700.000  para o exercicio 2008 e de 2.300.000  para o exercicio 2009.
Terceiro.-Amplíase en 1.800.000  o crédito para o exercicio 2008 establecido na partida E4/10/01-656700 para os proxectos dirixidos a mellorar a organización das Pemes mediante a consultoría de proceso e implantación de ferramentas de xestión e cadros de mando, ao abeiro da base reguladora dos incentivos a proxectos de investimento empresarial (procedemento IG104-Artigo 5.1º 3.), resultando un total de crédito dispoñible de 2.400.000  para o exercicio 2008.
Santiago de Compostela, 15 de xullo de 2008.
Álvaro Álvarez-Blázquez Fernández
Director xeral do Instituto Galego de Promoción
Económica